CELEX: 32004D0664
Language: lv
Date: 2004-09-24 00:00:00
Title: 2004/664/EK: Padomes Lēmums (2004. gada 24. septembris), ar ko Lēmumu 2004/246/EK pielāgo saistībā ar Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos

30.9.2004   
            
            
               LV
            
            
               Eiropas Savienības Oficiālais Vēstnesis
            
            
               L 303/28
            
         
      PADOMES LĒMUMS
   
   (2004. gada 24. septembris),
   ar ko Lēmumu 2004/246/EK pielāgo saistībā ar Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos
   (2004/664/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu (“2003. gada Pievienošanās līgums”),
   ņemot vērā Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu (“2003. gada Pievienošanās akts”), jo īpaši tā 57. panta 1. punktu,
   ņemot vērā Komisijas priekšlikumu,
   tā kā:
   
               (1)
            
            
               Dažiem aktiem, kas paliek spēkā pēc 2004. gada 1. maija un kas ir jāpielāgo sakarā ar pievienošanos, vajadzīgie pielāgojumi netika paredzēti 2003. gada Pievienošanās aktā vai arī tika paredzēti, taču tiem ir vajadzīgi papildu pielāgojumi.
            
         
               (2)
            
            
               Saskaņā ar 2003. gada Pievienošanās akta 57. panta 2. punktu visos gadījumos, kad sākotnējo aktu pieņēmusi vienīgi Padome vai Padome kopīgi ar Eiropas Parlamentu, šādi pielāgojumi jāpieņem Padomei.
            
         
               (3)
            
            
               Saskaņā ar Lēmumu 2004/246/EK (1) dalībvalstis ir pilnvarotas Eiropas Kopienas interesēs parakstīt, ratificēt vai pievienoties 2003. gada protokolam 1992. gada Starptautiskajai konvencijai par Starptautiskā fonda izveidošanu naftas piesārņojuma radīto zaudējumu kompensācijai, un tajā pašā laikā Austrija un Luksemburga ir pilnvarotas Eiropas Kopienas interesēs pievienoties tā pamataktiem.
            
         
               (4)
            
            
               Saskaņā ar 2003. gada Pievienošanās akta 53. pantu Lēmumu 2004/246/EK piemēro jaunajām dalībvalstīm no pievienošanās dienas. Tomēr attiecībā uz jaunajām dalībvalstīm, kas nav pamataktu Līgumslēdzējas Puses, proti, Čehijas Republiku, Igauniju, Ungāriju un Slovākiju, ir jābūt īpašam Padomes pilnvarojumam, lai ļautu šīm valstīm pievienoties pamataktiem un 2003. gada protokolam un lai uzaicinātu tās piekrist uzņemties minēto pamataktu un protokola uzliktās saistības līdz 2005. gada decembra beigām.
            
         
               (5)
            
            
               Padomes Regula (EK) Nr. 44/2001 (2000. gada 22. decembris) par jurisdikciju un spriedumu atzīšanu un izpildi civillietās un komerclietās (2) ir saistoša Apvienotajai Karalistei un Īrijai, un tādēļ tās piedalās šā lēmuma pieņemšanā un piemērošanā.
            
         
               (6)
            
            
               Saskaņā ar 1. un 2. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šā lēmuma pieņemšanā, un tādējādi šis lēmums nav tai saistošs un nav tai piemērojams.
            
         
               (7)
            
            
               Tāpēc Lēmums 2004/246/EK būtu attiecīgi jāgroza,
            
         IR PIEŅĒMUSI ŠO LĒMUMU.
   1. pants
   Ar šo Lēmumu 2004/246/EK groza šādi:
   
               1)
            
            
               Lēmuma 1. panta 2. punktu aizstāj ar šādu punktu:
               “2.   Turklāt ar šo Čehijas Republika, Igaunija, Luksemburga, Ungārija, Austrija un Slovākija ir pilnvarotas pievienoties pamataktiem.”;
            
         
               2)
            
            
               Lēmuma 2. pantu groza šādi:
               
                           a)
                        
                        
                           panta 1. punktu aizstāj ar šādu punktu:
                           “1.   Dalībvalstis pieņemamā termiņā un, ja iespējams, līdz 2004. gada 30. jūnijam veic vajadzīgos pasākumus, lai izteiktu savu piekrišanu uzņemties Papildu fonda protokolā noteiktās saistības atbilstīgi tā 19. panta 2. punktam, izņemot Čehijas Republiku, Igauniju, Luksemburgu, Ungāriju, Austriju un Slovākiju, kuras izsaka savu piekrišanu uzņemties protokolā noteiktās saistības, ievērojot šā panta 3. punktā izklāstītos nosacījumus.”;
                        
                     
                           b)
                        
                        
                           panta 3. punktu aizstāj ar šādu punktu:
                           “3.   Čehijas Republika, Igaunija, Luksemburga, Ungārija, Austrija un Slovākija, ja iespējams, līdz 2005. gada 31. decembrim veic vajadzīgos pasākumus, lai izteiktu savu piekrišanu uzņemties pamataktos un Papildu fonda protokolā noteiktās saistības.”
                        
                     
         2. pants
   Šis lēmums stājas spēkā tā publicēšanas dienā Eiropas Savienības Oficiālajā Vēstnesī.
   To piemēro no 2004. gada 1. maija.
   3. pants
   Šis lēmums ir adresēts dalībvalstīm saskaņā ar Eiropas Kopienas dibināšanas līgumu.
   
      Briselē, 2004. gada 24. septembrī
      
         
            Padomes vārdā —
         
         
            priekšsēdētājs
         
         L. J. BRINKHORST
         
      
   
   
      (1)  OV L 78, 16.3.2004., 22. lpp.
   
      (2)  OV L 12, 16.1.2001., 1. lpp.